Flateby

Flateby er et tettsted i Enebakk kommune i Akershus. Tettstedet hadde  innbyggere per 1. januar . Stedet ligger i den nordlige delen av Enebakk, og grenser mot Oslo, Rælingen og Lillestrøm kommune.

Stedet
Det er utsikt over Øyeren fra store deler av Flateby. Flateby Samfunnshus er stedets sosiale samlingspunkt, med et stort spekter av klubber og aktiviteter. Flatebysenteret har matbutikk, frisør, kinesisk restaurant, kebabsjappe og en selvbetjent bensinpumpe.

Skoler og barnehager
Flateby har to skoler som tilbyr undervisning på grunnskoletrinnene. Hauglia skole har elever på klassetrinn 1–4. Stranden skole har elever på klassetrinn 5–7.

Det er fire barnehager på Flateby per 2020; Flateby barnehage, Hauglia Barnehage, Melgård Barnehage og Bergskaug FUS barnehage.

Idrett og friluftsliv

 Idrettslag 
Enebakk Idrettsforening (EIF) har grupper for ski, håndball, turn, fotball, taekwon-do og alpingruppen Turbofjøla. Snowbordgruppa Turbofjøla er en av Norges 10 største snowboardklubber. EIF bruker hvit og grønn som klubbfarger.

Flateby Hundeklubb (FHK) Klubbens formål er å arbeide for riktig behandling av hunder og for at aktiviteter med hund drives i verdige former, legge muligheter og forhold til rette for medlemmene for aktiviteter med hund, bidra til å fremme utviklingen av de enkelte hunderaser, av fysisk og psykisk sunne hunder, typeriktige, funksjonelle og sosialt veltilpassede individer, gjerne i samarbeid med aktuelle raseklubber og ivareta medlemmenes kynologiske interesser.

Fortuna Rideklubb har etablert Melgaard Hestesenter, der det finnes en innendørs ridehall. Det er rideskoleaktiviteter samt mulighet for å leie stallplass for egen hest.

 Lokaler 
Forsamlingshuset «Streifinn» eies av Enebakk Idrettsforening. Bygget inneholder b.l.a. dusj, garderobe og kjøkken. Streifinn er vanligvis åpent i forbindelse med arrangementer samt lørdag og søndager. Fra Streifinn finnes det turstier og skiløyper inn i Østmarka. I tilknytning til Streifinn er det lysløype, fotballbaner (grus, ballbinge, skatepark samt Turbofjølas alpinanlegg.

Flatebyhallen er en idrettshall som ligger rett ved siden av Stranden skole. Hallen har kunstgress og dekke som blant annet kan brukes til håndball. Flatebyhallen brukes også til 17. mai-arrangement samt konserter. DDE har flere ganger hatt konserter i hallen. Det er godt utbygd garderobeanlegg samt kiosk.

Historie

 Stedsnavnet 
«[Enebakk] Herredet har fra eldgammel tid været delt i grender eller fjerdinger: strondin, á strondine (på stranden), Enebakkstranden...».

12. Februar 1342; «I Siggærboele er liggær j jgnærdale a strondenne. Altså I Sikkebøl som ligger på Stranda i Ignardal, Enebakk» I 1424 er det Strandænæ.

Stronden eller Strondin var Flateby altså kjent som rundt 1300, i 1753 var det kjent som Stranden Fjærding, og i 1865 var det kjent som Stranden, men rutebåtene fra samme år ble døpt 'D/S Flateby'.

Navnet Flateby som stammer fra Fladebyegodset, kommer fra det gammelnorske Flatibyr - Flat gård. Sannsynligvis var både Stranden og Flateby i bruk på 1800 tallet.

 Fladebyegodset 
På Flateby lå ett av godsene til John Collett, etter sigende det største av hans gods.
miniatyr|Maleri av Jacob Munch fra 1809 med Fladebygodset i bakgrunnen. De fire personene i forgrunnen er maleren selv, hans ektefelle Emerentze Munch, Jens Aars og  muligens John Collett.
I 1614 ble gården pantsatt til fogden i nedre Romerike; Morten Thomassen. Lagmannsdommen i 1622 bestemmer at løsningsretten til gården faller til Arild Gyldensøs sine arvinger. Arilds datter innløste gården snart etter 1647, gjennom flere dødsfall og giftemål falt gården i fogden i Eiker og Lier i 1695 til Peder Iversen Rosenberg gjennom giftemålet med enken til Christen Eschildsen, rådmann i Oslo. Eschildsen eide også flere gårder og gårdparter i Enebakk. Rosenbergs sønn, var Morbror til James Collett som tilslutt arvet gården i 1753. Gården ble da taksert til 8000 riksdaler, og de 13 gårdene som kom med i arven ble taksert til 4030 riksdaler.

Bygningen som ikke var brukt som fast bopel hadde tre etasjer, kavalerkammer og var utfordrene å holde varm om vinteren. I 1821 eide Colletfamilien; Hovedgården, 13 omliggende gårder, en del av Rakkestad gård og Orderud skog.

Hvert år ved juletider ble det her holdt store selskapeligheter, med dramatiske opptog, komediespill og maskerader. Henrik Wergeland kalte stedet «Den Collettske Eremitage». Likedan var det store festligheter på Flateby under jakten på høsten. James opprettet et jaktselskap i 1753; jegerne hadde egne uniformer, opprettet en jaktlov med 29 paragrafer og jaktet hovedsakelig på harer. Protokoll for jakt er ført fra 1798 til 1823, og julejournalen er ført mellom 1800-1808 samt 1793. Begge forteller i detalj om hvordan det hele foregikk og hvem som deltok.Butenschøn og Mykland (1994).

Da det Collettske handelshus brøt sammen, ble godset solgt i 1827, og bygningene ble revet i 1840. I dag er det ingen ting som vitner om bygningen, annet enn høyden det lå på.

 Stranda Skole 
John Collett startet i 1807 skole på Flatebygodset. Han flyttet skolen over til den ferdigbygde skolebygningen på Vesle-Auen i 1808. Etter Flatebygodsets fall rundt 1820, ble skolen nedlagt i 1821. Kommunen besluttet å opprette fast skole på Stranda i 1856. Stranda skole er nå barneskole for klassetrinn 5–7.

 Fladebydalen Industriområde 
I Flatebydalen lå opprinnelig sagverket til Collettene, men bare rester av de gamle sagene stod igjen da Hartvig Bache-Wiig bygde Tresliperi ca 1900. Sliperiet gikk bare i et år. Ombygd til sulfat-cellulosefabrikk i 1905, brant samme år. Ny fabrikk kom i drift 1906. Damanlegg bygget i 1895 ble brukt som vannreservoir til Fabrikkens elektrisitet frem til slutten av drift i 1932. På det meste arbeidet det ca. 140 personer ved fabrikken. Rett nord for fabrikken lå det en brygge hvor frakte/ passasjerbåten «Strømmen» la til. Mellom 1952–1960 var to av byggene i bruk som metallstøperi og en makaronifabrikk (1950–1975). Alle bygningene er revet, unntatt makaronifabrikken som i dag er i bruk av en motorklubb.

Det er nå båt og badeplass kalt Flateby Bruk på det tidligere fabrikkområdet.

Flateby er scene for første del av Henrik Wergelands skuespill Norge i 1800 og 1836 som ble oppført i Det Norske Studentersamfund 17. mai 1836 år.

Kulturtradisjonene fra Flateby er nærværende i Ragnhild Jølsens diktning.

 Infrastruktur 

 Vannforsyning 
miniatyr|Drikkevannskilden Gjeddevann
Private Flateby Vannverk SA dekker Flateby og har Gjeddevann som drikkevannskilde. Vannverket ble etablert som selskap 26. mai 1952 som et andelslag. 
Utbygging av ledningsnettet startet i 1957, og første del ble ferdig i løpet av 1968. Per dags dato er det et samverkslag, med Frank Arild Jenssen som daglig leder.

 Veinett 
Fylkesvei 120, også kalt Lillestrømveien går igjennom flateby. Det går fortau langs fylkesveien fra enden av Skaugveien helt frem til Kåterudveien.

Personer fra Flateby
På Flateby har blant andre skiløperen Thomas Alsgaard og disco-danseren Charlotte Filberg vokst opp.

Referanser

Litteratur
 Butenschøn, Bertold og Mykland,Knut (1994): Fladebye Journalene. Fullstendig utgave av Jagtjournalene 1798-1823 Julejournalene 1800-1808 ordnet kronologisk. Oslo. ISBN 82-7694-0102

Kategori:Tettsteder i Akershus
Kategori:Bosetninger i Enebakk